**MOTORFERDSEL I UTMARK - RETNINGSLINJER FOR LEBESBY KOMMUNE.**

**Kommunale retningslinjer gir føringer for behandling av søknader som behandles med hjemme l nasjonale forskrifter for motorisert ferdsel i utmark §§ 5og 6.**

**De enkelte bestemmelser:**

**5a – Motorferdsel i forbindelse med utmarksnæring: (Nasjonale forskrifter).**

**(Omfatter kun transport a utstyr og bagasje – persontrafikk tillates ikke).**

Kommunen kan etter søknad gi tillatelse til bruk av motorkjøretøy til transport av materiell og utstyr i forbindelse med utmarksnæring. Som utmarksnæring regnes drift av utleiehytter, næringsmessig høsting av naturgoder, turist- og reiselivsnæring, leting og undersøkelse av mineralske ressurser mv, forutsatt at virksomheten er registrert i enhetsregisteret.

På barmark kan tillatelsen gis for kjøring langs traktorvei eller godt etablerte barmarkstraseer.

**Kommunale retningslinjer. (Fravikelig).**

Tillatelse til bruk av snøscooter kan innvilges for transport av utstyr og bagasje frem til leir som ligger inntil 5-km fra godkjent scooterløype eller brøytet bilvei.

- Tillatelse kan innvilges for en løype/trasè pr søker.

- Tillatelse kan innvilges for inntil 2-stk snøscootere

- Tillatelsen omfatter kun transport av utstyr og bagasje.

**§ 5b - Funsjonshemmede. (Nasjonale forskrifter)**

**I forskriftens § 5b heter det: (Disse er ufravikelig).**

Etter skriftlig søknad kan kommunestyret, eller underliggende politisk organ, gi tillatelse til bruk av snøscooter for funksjonshemmede.

Funksjonshemmede skal så langt som mulig gis samme mulighet til å dekke sitt rekreasjonsbehov som funksjonsfriske. Dette betyr at de skal gis tilfredsstillende tilgang til områder som er tilgjengelig for allmennheten for øvrig.

Kommunens totale løypenett skal tas med i vurderingen av søknaden fra funksjonshemmede.

Det kan allikevel tenkes at funksjonshemmede har et spesielt behov for å komme seg til f.eks et fiskevann som det ikke går løype til, og det bør være uproblematisk å gi enkeltdispensasjoner til slike turer.

Dispensasjon etter § 5b gjelder for funksjonshemmede som er **varig**  bevegelseshemmet.

Varig bevegelseshemming kan kreves dokumentert ved legeerklæring. Erklæringen skal si noe konkret om sykdom og skadetilstand, i hvor stor grad vedkommede er bevegelseshemmet og om denne tilstanden er varig eller midlertidig.

Når varig bevegelseshemming er dokumentert **kan** det gis dispensasjon til å kjøre utenfor det ordinære løypenettet på følgende vilkår:

Det må foreligge et spesielt behov. Dette betyr at søkeren må oppgi grunnen til at han/hun ønsker å kjøre med snøscooter til et bestemt fiskevann, hytteområde e.l

Søkeren skal angi hvilke vann, steder han/hun ønsker å kjøre til, samt angi på kart hvilken trase som vil bli benyttet.

I de tilfeller søkeren selv ikke er i stand til å kjøre snøscooteren kan hjelpesjåfør benyttes. Vilkåret er at dispensasjonsinnehaveren er med når kjøringen foregår.

**Kommunale retningslinjer. (Fravikelig).**

Etter en konkret vurdering kan funksjonshemmede utenfor det ordinære løypenettet gis anledning til å kjøre med snøscooter med følgende begrensninger:

Dispensasjon kan gis for inntil 5-år av gangen.

* Sør for fv-98 kan det gis dispensasjon fra sesongstart til og med 31.03.
* Det kan innvilges kjøring i totalt 5-traseèr.
* Trasè-lengden skal ikke overstige 2-km. (Fra løype til endepunkt).

Når godkjent løypenett kan benyttes skal det ikke gis dispensasjon for å evt korte ned kjøreavstanden.

**Tillatelse til bruk av følgescooter for bevegelseshemmet person:**

Dette behandles etter forskriftenes § 6 og vil bare bli innvilget i helt spesielle tilfeller hvor søkeren vil ha behov for assistanse under kjøreturen, og hvor dette ansees som absolutt nødvendig for å gjennomføre turen.

De kommunale retningslinjene gjelder som en generell standard, dvs at de kan fravikes etter en konkret vurdering av søknaden med bakgrunn i lov og forskrift.

**Administrativ behandling:**

Søknader etter forskriftenes § 5 kan behandles administrativt når søknadens omfang ligger innenfor de retningslinjer som er vedtatt.